
1. CETURKŠŅA PASĀKUMU IZPILDE
1. Pasākums: Radio tekstu sagatavošana.

Pēc Programmas 1.ceturksnī sagatavoti radio teksti, kas ir 8 (astoņas) „Piena un siera ziņas”.

Katra radio teksta apjoms – apmēram 2000 (divi tūkstoši) zīmes. Radio tekstos sniegtas ziņas par Eiropas Savienības, tajā skaitā Latvijā ražotajiem sieriem, par produkta vēsturi, par pienu un citiem piena produktiem – jogurtu un biezpienu, par Latvijā šo produktu saražoto daudzumu 2010.gadā. Kopumā radio ziņas ir daudzpusīgs informatīvs materiāls.

„Piena un siera ziņām” izmantoti 15 (piecpadsmit) ekspertu viedokļi.

Radio tekstu tēmas:

1. Siera vēsture un siera nozīme veselībā.

2. Siera iedalījums pēc ūdens daudzuma sausnā.

3. Siera iedalījums pēc tauku daudzuma.

4. Biezpiens un tā veidi.

5. Piena produkti skaistumkopšanā.

6. Siera šķirņu daudzveidība.

7. Jogurts.

8. Piena kvalitāte, piena produktu saražotais daudzums 2010.gadā.

Tika turpināta 2010. gadā izstrādātā pašreklāma, kurai bija izvēlēts sauklis „Kamēr ir siers, kamēr piens, pasaulē tu neesi viens”.

2. Pasākums: „Radio ētera laiks”

Pēc Programmas 1.ceturksnī „Latvijas Radio – 2” (raidstacija bija izvēlēta un ierakstīta Programmā) pārraidītas 8 (astoņas) „Piena un siera ziņas”, katra 3 (trīs minūšu garumā, kā arī 24 (divdesmit četras) pašreklāmas. Katras pašreklāmas ilgums – 20 (divdesmit) sekundes. 

2,3 % no visiem Latvijas iedzīvotājiem ir klausījušies ”Latvijas Radio – 2” (LR2) no 8 līdz 15 minūtēm. LR2 salīdzinājumā ar citām radio ir 1. vieta pēc klausītāju apjoma ziņā : 1,3 % no Latvijas iedzīvotājiem klausās „Latvijas Radio – 1”, 0,9 % klausās „Radio Skonto”, 0,7 % klausās „Eiropas Hitu” radio.

Kopumā LR2 sasniedz 24,12 % no tās auditorijas, kas klausās radio (tie, kas klausās radio LR1 sasniedz 13,95 %, „Radio Skonto” – 13,98 %, „Eiropas Hitu” radio –   13,99 %).
Jebkurā diennakts stundā sākot no plkst. 5 rītā līdz plkst. 3 naktī, LR2 ir visklausītākais radio Latvijā. Vislielākais klausītāju skaits ir no plkst. 7:00 līdz plkst. 18:00, t.i., 200 līdz 230 tūkstošiem klausītāju dienā. 
3. Pasākums: „Viedokļu veidotāju seminārs”.

Pēc Programmas 1.ceturksnī noorganizēts viedokļu veidotāju seminārs par sieru un citiem piena produktiem „Piena produkti – spēkpilna dzīve”. Seminārs notika  Kurzemes reģionā, Skrundā. Pasākums bija paredzēts jauniešiem no 15 līdz 20 gadiem, arī vecāka gadu gājuma cilvēkiem.

Uzstādījums – apvienot pēc iespējas lielāku klausītāju auditoriju un piesaistīt lektorus – ekspertus siera un citu piena produktu nozīmības jautājumos – tika izpildīts.

Seminārā piedalījās 80 (astoņdesmit) klausītāji: topošie pavārmākslas speciālisti – pavāri un konditori no visas Latvijas, no 21 profesionālās vidusskolas, arī skolotāji, ģimenes ārsti, žurnālisti un citi interesenti.

Semināristi noklausījās 3 lekcijas:

· par piena produktu ražošanu ES dalībvalstīs, t.sk. Latvijā, par piena produktu vēsturi un plašo sortimentu;

· par piena produktu nozīmi dažāda vecuma cilvēku, īpaši jauniešu veselībā;
· par siera un citu piena produktu izmantošanu kulinārijā un šo produktu saderību ar citiem produktiem.

Notika diskusija – viedokļu apmaiņa par noklausītajām lekcijām. 

Pēc tam bija plaša siera un citu piena produktu degustācija, kurā bija iekļauti gan Latvijā, gan citās ES dalībvalstīs ražotie sieri. Semināra dalībnieki izgaršoja 20 siera šķirnes, arī Vācijā ražoto sieru „Gauda”, Čehijā ražoto „Ņiva” un „Zelta sieru”, kā arī citus. Dažādās kombinācijās tika pasniegts biezpiens – ar papriku, gurķiem, zaļumiem un rozīnēm. Bija 10 jogurtu veidu degustācija: ar zemenēm, banāniem, ķiršiem, šokolādes gabaliņiem, bez piedevām u.c. Semināra dalībniekiem pieredzes bagāti pavāri demonstrēja trīs siera zupu vārīšanas procesu un piedāvāja degustāciju. Viena zupa bija ar Čedaras sieru, otra – ar Holandes sieru, trešā – ar kausēto sieru. 

Topošie pavāri – 21 komanda piedalījās konkursā „Labākais Latvijas jaunais pavārs”. Jaunieši gatavoja ēdienus ar sieru un biezpienu, šos produktus prasmīgi savienojot ar gaļu, lasi u.c.

Semināra noslēgumā tika izcepta 10 kg smaga siera, biezpiena un jogurta kūka, kuru semināristi nobaudīja. Semināristi saņēma izdales materiālus par sieru un citiem piena produktiem, kā arī ēdienu receptes. 

Pēc programmas semināra garums 5 stundas, taču pasākums ilga 9 stundas, - tas nozīmē, ka semināristiem bija interesanti gan būt klausītājiem, gan pašiem piedalīties pasākuma aktivitātēs. 

4. Pasākums: „TV klipa ētera laiks”. 

Pēc programmas 1.ceturksnī izpildīts pasākums „TV klipa ētera laiks”.  Izvēlēti trīs visvairāk skatītie TV kanāli: Latvijas TV-1, LNT un Latvijas TV-7. Tā kā Latvijā dzīvo daudzas tautības, TV-1 un LNT raidīti klipi latviešu valodā, bet TV-7  - krievu valodā.

Katrs klips 30 sekunžu garumā – klips par sieru, klips par biezpienu un klips par skābpiena dzērieniem (jogurtu, kefīru).

No 2011. gada 3.februāra līdz 2011. gada 11. martam TV1 klipi pārraidīti 120 reizes, LNT 28 reizes un TV7 64 reizes. Kopā klipi pārraidīti 212 reizes.  

Ar klipu izvietojumu TV ieguvām:

*lielu intensitāti un Programmā definēto mērķa grupu sasniedzamību ar ātru un plašu aptveri, 

*aptvere (Reach 1+) 70 % nozīmē, ka vismaz vienu reizi klipu ir redzējuši 70 % iedzīvotāju no mērķa grupas vecumā 15 – 60 gadi,

*aptvere (Reach 3+) 52,2 nozīmē, ka vismaz trīs reizes klipu ir redzējuši 52,2 % iedzīvotāju no mērķa grupas vecumā 15 – 60 gadi,

*iegūtā frekvence ir 5, kas nozīmē, ka viens skatītājs no visiem sasniegtajiem, klipu ir redzējis 5 reizes,

*maksimāli sasniedzamā aptvere (Reach %) Latvijā ar TV palīdzību sastāda – 86 % pie 4 reizes lielāka budžeta. Programmas klipi ieguva 70 % aptveri ar 4 reizes mazāku budžetu.

2. CETURKŠŅA PASĀKUMU IZPILDE
1. Pasākums: Preses rakstu sagatavošana

Pēc Programmas 2. gadā vajadzēja sagatavot 5 (piecus) preses rakstus par sieru un citiem piena produktiem, taču jau 2.ceturksnī tika sagatavoti 6 (seši) preses raksti. Ņemot vērā 2010. gada pieredzi, ka preses raksti bija apjomā lieli un piesātināti ar informāciju, lai palielinātu iespēju biežāk uzrunāt lasītājus, Programmas īstenotāji preses rakstu apjomu dalīja uz pusēm, tā palielinot to skaitu, bet plānoto informāciju sniedza konkrētākā veidā. 

Četri preses raksti sagatavoti laikrakstam un divi raksti – žurnālam. Sagatavots fotomateriāls – produktu fotogrāfijas. 

Preses rakstos izmantoti 19 (deviņpadsmit) ekspertu viedokļi.

Ievērots Programmas mērķauditorijas sadalījums pēc vecuma, līdz ar to pēc interesēm:

*raksts „Katru dienu – piens” adresēts gan bērniem un jauniešiem, gan pusmūža cilvēkiem un vecumā,

*raksti „Siers – karalisks produkts” un „Piena produkti šķīvī ar zelta maliņu” paplašinās sieviešu auditorijas zināšanas: kā piena produktus izmantot ēdienu gatavošanā, kopumā palielinot to patēriņu ģimenēs, 

*raksts „Veselības un garšas mācībstunda par sieru” adresēts visiem tiem, kuriem svarīga laba pašsajūta, veidojot daudzveidīgu siera ēdienkarti, 

*rakstos „Baltais piens – biezpiens” un „Baltais skābeklis – jogurts” likts uzsvars, cik šie produkti svarīgi bērnu un jauniešu auditorijai, protams – arī citā vecumā.

 Ievērota tēmu sadale: 2 (divi) raksti par sieru, 1 (viens) par biezpienu, 1 (viens) par skābpiena dzērieniem, 2 (divi) par sieru un piena produktiem kopumā. 

Raksti veidoti, lai būtu viegli un saprotami uztverami lasītājiem. Par sieru un citiem piena produktiem sniegtā informācija ir pozitīva, daudzveidīga un interesanta, un tā paplašina cilvēku zināšanas gan par Latvijā, gan citās Eiropas Savienības dalībvalstīs ražotajiem piena produktiem. Raksti iedrošina un mudina patērētājus uzturā droši lietot arvien vairāk sieru un citus piena produktus. 

	Materiāla nosaukums
	Izdevums
	Publicēšanas datums
	Ekspertu skaits




Katru dienu – pienu
      Laikraksts „Latvijas




      Avīze”

          21.04.

 4

Siers – karalisks produkts     Žurnāls „Mājas
          01.04.

 3

Viesis”

Baltais piens – biezpiens       Laikraksts „Latvijas




        Avīze”
        
          14.04.

 6

Baltais skābeklis – jogurts     Laikraksts „Latvijas




        Avīze”

           21.04.
              2

Veselības un garšas
       Laikraksts „Latvijas

mācībstunda par sieru
       Avīze”

           28.04.
              3

Piena produkti šķīvī ar

zelta maliņu

      Žurnāls „Mājas Viesis”       06.05. 
              1

2. Pasākums: Preses rakstu izvietošana
Pēc Programmas 2. ceturksnī raksti nopublicēti 2 (divos) izdevumos: 

· žurnālā „Mājas Viesis”,

· laikrakstā „Latvijas Avīze”.

Žurnāls bija ieplānots Programmā, bet laikraksts „Latvijas Avīze” izvēlēts kā tirāžas ziņā lielākais dienas laikraksts. 
„Latvijas Avīze” ir dienas izdevums. Pēc lasītāju skaita tas ir viens no vadošajiem laikrakstiem Latvijā. Lasītāju skaits, kas lasa šo izdevumu, sastāda 157 tūkstošus cilvēku. „Latvijas Avīze” ir izteikts līderis lasītāju skaitā vienai publikācijai, kas vidēji sastāda 96 tūkstošus lasītāju (salīdzināšanai: „Dienai” – 91 tūkst., „Neatkarīgajai Rīta Avīzei” – 55 tūkst., „Dienas Biznesam” – 22 tūkst. lasītāju).

„Latvijas Avīzi” lasa 9,4 % Latvijas iedzīvotāju, „Dienu” lasa 8,9 %, „Neatkarīgo Rīta Avīzi” – 5,4 % un „Dienas Biznesu” – tikai 2,2 % Latvijas iedzīvotāju.

„Latvijas Avīze” ir vienīgais izdevums, kas visplašāk nosedz visu Latvijas teritoriju.

„Latvijas Avīzes” lasītāji pēc dzimuma – 52 % sievietes, 48 % vīrieši. Vienlīdzīgi ir nosegtas visas vecuma grupas: gan jaunieši, gan pieaugušie, gan seniori. 

Žurnālā „Mājas Viesis” katrs raksts bija plānots ½ lappuses apjomā, taču saņemts bonuss – katrs raksts nopublicēts veselas lappuses apjomā. 

3. Pasākums: Informatīvo bukletu sagatavošana 

Atkārtoti izdots informatīvais buklets „Piena produkti – spēkpilna dzīve”. Bukleta tirāža – 4500 eksemplāru. Bukletos ievietota informācija par ES dalībvalstīs ražotajiem sieriem, to raksturojums, apraksts par kulinārajām īpašībām, atgādinājums par nozīmi veselīgam dzīvesveidam, kā arī plašs recepšu klāsts par to, kā sieru, biezpienu, jogurtu, kefīru, krējumu izmantot ēdienu gatavošanā.

Bukleti izdalīti degustāciju laikā veikalos, tā pastiprinot degustāciju vērtību un pircēju interesi par piena produktiem, viņus izglītojot un mudinot iegādāties gan sieru, gan biezpienu, gan skābpiena dzērienus.

4. Pasākums: „Degustācijas veikalos”

Pēc Programmas bija paredzēts organizēt 10 (desmit) degustācijas. Līdzekļi ļāva degustāciju skaitu palielināt par 2 (divām), līdz ar to notika 12 (divpadsmit)  degustācijas piena produktu sortimenta ziņā lielākajos un pircēju skaita ziņā visvairāk apmeklētākos lielveikalos „RIMI” tīklā gan Rīgā, gan citās lielākajās pilsētās.

Iepazīstoties ar izvēlētā tirdzniecības tīkla pircēju skaita izpētes datiem, degustācijas organizētas piektdienās, sestdienās un svētdienās, kad pircēju skaits maksimālais. 
Degustācijas apmeklēja apmēram 12 tūkstoši dažāda vecuma cilvēku. Degustācijās kopā piedāvāti vairāk nekā 40 (četrdesmit) dažādi produktu veidi. 

Programmā uzstādītie uzdevumi, organizējot degustācijas, izpildīti :
*degustāciju produkti ES valstīs ražotie sieri, piens, jogurts, biezpiens, krējums,

*katras degustācijas ilgums 4 (četras) stundas, degustācijās piedalījās 2 (divi) degustāciju vadītāji ar skaidrojošu, pozitīvu informāciju par piena, siera un citu piena produktu izmantošanu un nozīmi,

*veikalos degustācijās tika izdalīti informatīvi materiāli – bukleti „Piena produkti – spēkpilna dzīve”.

5. Pasākums: Izglītojošas filmas filmēšana jauniešiem.

Pēc Programmas vajadzēja filmēt filmu skolas vecuma bērniem, bet tika nolemts auditoriju paplašināt, filmēt filmu skolas vecuma jauniešiem vecumā no 10 līdz 20 gadiem, lai filma nebūtu pārāk bērnišķīga, lai to ar interesi skatītos vecāka gājuma skolēni, lai tā pildītu Programmas mērķi – informētu par siera un citu piena produktu nozīmi patērētāju dzīvē un lai jaunieši filmā piedāvāto informāciju saprastu, novērtētu un pieņemtu tālākai dzīvei.

Filmai uzrakstīts interesants scenārijs, dots pievilcīgs, intriģējošs nosaukums „Piena deja”. Filma uzfilmēta un samontēta. Eksperti to noskatījušies, izanalizējuši un snieguši savus komentārus un ieteikumus.

Tā kā filma vajadzīga Programmas 4. ceturksnī, kad notiks pasākums „Degustācijas skolās”, un pirms degustācijām rādīs šo filmu, filmēšanas grupa saņēma ieteikumu esošo materiālu papildināt, filmas dažas sadaļas pārmontēt, jo ieguldot vēl darbu, filmas saturs tikai iegūs.

6. Pasākums: “Pētījums par Programmas 2. gadā īstenoto pasākumu rezultātiem”

Uzsākts pētījums par Programmas 2.gadā īstenoto pasākumu rezultātiem.

Izstrādātas aptaujas anketas un pasākuma „degustācijas veikalos” laikā aptaujāti 1020 – dažāda vecuma cilvēki.

Uzdoti jautājumi par siera, biezpiena, skābpiena dzērienu lietošanas biežumu ģimenēs, par vajadzību – kāpēc piena produkti jālieto, vai Programma dod jaunu (kādu) informāciju par ES dalībvalstīs ražotiem piena produktiem, vai Programmas reklāmai kopumā ir pozitīva ietekme uz respondentiem u.c.
3. CETURKŠŅA PASĀKUMU IZPILDE
1. Pasākums: Radio tekstu sagatavošana
Pēc Programmas 3. ceturksnī vajadzēja sagatavot radio tekstus, kas ir 8 (astoņas) „Piena un siera ziņas”, katra – 3 minūtes gara. Sagatavotas 12 ziņas, katra – 2 minūtes gara. 

Ieguvums: ziņu skaits un informācijas daudzums palielināts, un ieguvēji ir klausītāji. Radio specifika liecina, ka 3 minūšu ziņu garums ir izstiepts un kļūst klausītājam nogurdinošs un grūti uztverams. To pašu informāciju – konkrētu un spraigu, labāk pasniegt 2 minūtēs, kas arī izdarīts. 

Katra radio teksta apjoms – apmēram 1300 (viens tūkstotis trīs simti) zīmes. Radio tekstos sniegtas ziņas par Eiropas Savienības, tajā skaitā Latvijā ražotajiem sieriem, par produkta vēsturi, par pienu un citiem piena produktiem – jogurtu, biezpienu un sviestu. Kopumā radio ziņas ir daudzpusīgs informatīvs materiāls. 

„Piena un siera ziņām” izmantoti 10 (desmit) ekspertu viedokļi.

Radio tekstu tēmas:

1. Piena kvalitāte.

2. Biezpiens uzturā.

3. Biezpiena vērtīgās īpašības.

4. Mīksto sieru daudzveidība.

5. Cieto sieru īpatnības.

6. Piena produktu daudzveidība.

7. Piens bērnu un jauniešu ēdienkartē.

8. Sieru daudzveidība.

9. Jogurta vērtīgās īpašības.

10. Jogurtu iedalījums.

11. Jogurts kā salds našķis.

12. Sviests.

Tika turpināta pašreklāma, kuras sauklis „Kamēr ir siers, kamēr piens, pasaulē tu neesi viens”. 

Radioklausītājiem kā bonuss piedāvāti 3 (trīs) konkursi par sieru un citiem piena produktiem.

2. Pasākums: „Radio ētera laiks”
Pēc Programmas 3. ceturksnī „Latvijas Radio – 2” (raidstacija bija izvēlēta un ierakstīta Programmā) pārraidītas 12 (divpadsmit) „Piena un siera ziņas”, katra 2 (divu) minūšu garumā, kā arī 36 (trīsdesmit sešas) pašreklāmas, kaut gan plānots bija 24 (divdesmit četras) pašreklāmas. Katras pašreklāmas ilgums – 20 (divdesmit) sekundes. Pārraidīti 3 (trīs) konkursi.
3. Pasākums: Preses rakstu sagatavošana

Pēc Programmas vajadzēja sagatavot 2 (divus) rakstus, bet ir sagatavoti 4 (četri) raksti: 2 (divi) raksti žurnālam „Mājas Viesis” un 2 (divi) raksti laikrakstam „Latvijas Avīze”. Sagatavots fotomateriāls: gan ekspertu, gan piena produktu un to ēdienu fotogrāfijas. Rakstu skaits palielināts, samazinot rakstu apjomu.

Ieguvums: informācijas apjoms un tēmu daudzveidība divkāršota. Lasītājam dota lielāka iespēja palielināt zināšanas un informācijas apjomu par siera un piena produktu vietu ēdienkartē un nozīmi veselībā, tā palielinot šo produktu patēriņu. 

Ievērotas Programmas mērķauditorijas intereses, piemēram, raksts „Ilgdzīvotājs piens” adresēts visām mērķauditorijas grupām – pusaudžiem, sievietēm – mātēm un gados vecākiem cilvēkiem. Raksts „Piens novēl labu ēstgribu” varētu būt interesants jauniešiem. 

Raksti „Pavārdziesma salātiem” un „Saldu ēdu, saldu dzēru” bagāti ar informāciju, kas svarīga sievietēm – mātēm, jo viņas ir galvenās ģimeņu ēdienkartes veidotājas. 

Rakstos vienlīdz svarīga vieta ierādīta pienam, sieram, biezpienam un skābpiena produktiem. Raksti veidoti, lai būtu viegli un saprotami uztverami lasītājiem, sniegtā informācija ir pozitīva un daudzveidīga par ES dalībvalstīs, t.sk. Latvijā ražotajiem piena produktiem. 

4. Pasākums: Svētki „Piena produktu balle”

Pēc Programmas 3. ceturksnī bija ieplānoti Piena un siera svētki, kuriem tika dots nosaukums „Piena produktu balle”. Svētki notika 23. jūlijā Limbažos – Latvijas viducī. Limbaži svētku rīkošanai izvēlēti arī tāpēc, ka Vidzeme vienmēr bijusi bagāta ar piena ražotājiem – zemniekiem un piena pārstrādes uzņēmumiem. 

Svētku programma tika veidota, lai tā būtu interesanta un izglītojoša, arī atraktīva apmeklētājiem, lai „Piena produktu ballē” būtu gaidīti visi – ģimenes ar bērniem, jaunieši un gados vecāki cilvēki.

Svētku programma

11.00 – svētku atklāšana

11.30 – Vidrižu teātra izrāde „NOTIKUMI PIENIJĀ” (1. daļa)

12.00 – dzied Kaspars Antess un grupa

13.00 – garākais siera galds (degustācija)

          – konkurss „Ielec siera zābaciņā”

13.30 – Vidrižu teātra izrāde „NOTIKUMI PIENIJĀ” (2. daļa)

14.00 – dzied un spēlē folkloras grupa no Čehijas JARO (Pavasaris), vadītājs Jans 

             Dostals

15.00 – garākais jogurta un biezpiena galds (degustācija)

          – stafete „Skrējiens ar jogurtu”

15.30 – dzied grupa „Bellaccord”, vadītājs Edijs Everss

16.30 – spēkavīru šovs „Limbažu stiprinieks” (24 kg smaga siera rituļa celšana)

17.30 – „Piena produktu balles” noslēgums

Skatītāju lielu atsaucību guva teātra izrāde „Notikumi Pienijā”, kurā aktieri iejutās Latvijā, Itālijā, Anglijā un Francijā populārāko sieru tēlos, arī būdami par Biezpienu un Jogurtu.

Svētkos tika organizēta siera, biezpiena un jogurtu degustācija: 11 (vienpadsmit) metrus garie galdi bija noklāti ar paplātēm, kurās sagriezti vairāk nekā 80 kg apmēram 
18 šķirņu siera, glāzēs salieti vairāk nekā 100 l jogurtu, bet trauciņos piedāvāts biezpiens. Svētku apmeklētāji atzina, ka tik bagātīgu degustāciju viņi apmeklē pirmo reizi. 

„Piena produktu balle’ bija arī atpūta, tāpēc izskanēja 3 (trīs) koncerti. Vistālāko ceļu uz Limbažiem bija mērojusi folkloras kopa „JARO” no Čehijas. 

Liela interese un atsaucība bija par konkursiem „Lēciens siera zābaciņā”, „Skrējiens pēc jogurta” un „Limbažu stiprinieks”.

Provizoriski dati liecina, ka svētkus apmeklēja vairāk nekā 3000 cilvēku gan no Limbažiem, gan no citām pilsētām un novadiem.

Svētki „Piena produktu balle” saņēma plašu publicitāti: 3 (trīs) TV sižetus, informāciju un reklāmu „Latvijas radio – 2” un „Radio SWH”, vairāk nekā 10 (desmit) publikācijas dažādos preses izdevumos, kā arī internetā.

Kopumā svētki „Piena produktu balle” bija pasākums ar plašu, izglītojošu un pozitīvu informāciju par sieru un citiem piena produktiem – tā bija dzīva saite ar piena produktu patērētājiem.

5. Pasākums: Izglītojoša filma jauniešiem

Pēc Programmas izglītojošu filmu jauniešiem vajadzēja filmēt 2. ceturksnī, kas arī tika izdarīts. Tā kā filma vajadzīga 4. ceturksnī, kad notiks pasākums „Degustācijas skolās” – rādīs filmu pirms degustācijām, – darba grupa 3. ceturksnī filmas „Piena deja” vairākas sadaļas papildināja un pārmontēja. 

Rezultāts pozitīvs: filma „Piena deja” kļuva bagātāka ar informāciju, ir skatāma ar neatslābstošu interesi, jo saturs kļuvis daudzpusīgāks un spraigāks, vēl vairāk pietuvināts jauniešu auditorijai.

6. Pasākums: Pētījums par Programmas 2. gadā īstenoto pasākumu rezultātiem

Turpinās pētījums par Programmas 2. gadā īstenoto pasākumu rezultātiem. Tā kā Programmas 2. gada 2. ceturksnī aptaujāti 1020 respondenti – dažāda vecuma cilvēki dažādos Latvijas novados, ir apkopotas un analizētas viņu atbildes.

Aptaujāti 1268 jaunieši no 19 republikas profesionālajām izglītības mācību iestādēm.

Pētījums tiks pabeigts 4. ceturksnī.

Visu respondentu atbildes tiks apkopotas shēmās un grafikos, un izdarīti gala secinājumi salīdzinājumā ar 2010. gadu.

4. CETURKŠŅA PASĀKUMU IZPILDE
1. Pasākums: „TV klipa ētera laiks”. 

Pēc programmas 4.ceturksnī izpildīts pasākums „TV klipa ētera laiks”. Izvēlēti 3 (trīs) visvairāk skatītie TV kanāli: Latvijas TV-1, LNT un Latvijas TV-7. Tā kā Latvijā dzīvo daudzas tautības, TV-1 un LNT raidīti klipi latviešu valodā, bet TV-7 – krievu valodā.

Katrs klips 30 sekunžu garumā – klips par sieru, klips par biezpienu un klips par skābpiena dzērieniem (jogurtu, kefīru).

No 2011. gada 31. oktobra līdz 2011. gada 4. decembrim TV-1 klipi pārraidīti 62 reizes, LNT – 48 reizes un TV-7 – 90 reizes. Kopā klipi pārraidīti 200 reizes. 

Mērķa grupa – sievietes un vīrieši vecumā no 15 līdz 60 gadiem.
Ar klipu izvietojumu TV, ieguvām:

*lielu intensitāti un Programmā definēto mērķa grupu sasniedzamību ar ātru un plašu aptveri;
*aptvere (Reach 1+) 70 % nozīmē, ka vismaz vienu reizi klipu ir redzējuši 70 % iedzīvotāju no mērķa grupas vecumā 15 – 60 gadi;
*aptvere (Reach 3+) 52,2 nozīmē, ka vismaz trīs reizes klipu ir redzējuši 52,2 % iedzīvotāju no mērķa grupas vecumā 15 – 60 gadi;
*iegūtā frekvence ir 5, kas nozīmē, ka viens skatītājs no visiem sasniegtajiem, klipu ir redzējis 5 reizes;
*maksimāli sasniedzamā aptvere (Reach %) Latvijā ar TV palīdzību sastāda –    86 % pie 4 reizes lielāka budžeta. Programmas klipi ieguva 70 % aptveri ar            4 reizes mazāku budžetu.

2. Pasākums: TV sižeti raidījumā „Māmiņu klubs”.
Pēc Programmas ieplānotā TV klipu adaptācija nebija vajadzīga, jo klipi joprojām aktuāli, interesanti, vizuāli pievilcīgi, nav zaudējuši Programmā izvirzītos mērķus. Līdz ar to klipu adaptācijai paredzētie līdzekļi novirzīti TV sižetiem raidījumā „Māmiņu klubs”, kas ir papildus ieguvums Programmas uzdevumu īstenošanai. 

„Māmiņu klubs” – raidījums par mātes un bērna veselību un ģimeņu sociālajiem jautājumiem. Lielākais māmiņu medijs Baltijā latviešu un krievu valodās (TV-3 raidījumi, TV-3+ raidījumi un interneta portāls, kurā arī ievietoti sižeti) – kopējais apmeklējums vairāk nekā 200 000 skatītāju mēnesī.

Sižetu galvenā tēma – piena, siera, biezpiena un skābpiena dzērienu nepieciešamība māmiņu un bērnu uzturā, uztura daudzveidošana – piena produktu izmantošanas lielās iespējas, to nozīme ģimeņu ēdienkartes paplašināšanā. Kopējais ieguvums – laba veselība un pašsajūta. 

Raidījumā „Māmiņu klubs” katra sižeta garums 6 – 7 minūtes, kopējais TV sižetu raidlaiks – apmēram 1 (viena) stunda 45 minūtes.

3. Pasākums: Preses rakstu izvietošana.
Pēc Programmas 4. ceturksnī ieplānots nopublicēt 2 (divus) rakstus 2 (divos) izdevumos:

· žurnālā „Mājas Viesis”;

· laikrakstā „Latvijas Avīze”.

Žurnāls bija ieplānots Programmā, bet laikraksts „Latvijas Avīze” izvēlēts kā tirāžas ziņā lielākais dienas laikraksts. Lasītāju skaits – 157 tūkst. cilvēku. Tas ir vienīgais laikraksts, kas visplašāk nosedz visu Latvijas teritoriju, kā arī visas vecuma grupas. 

Žurnālā „Mājas Viesis” saņemts bonuss – 1 (viena) raksta vietā nopublicēti 2 (divi) raksti, katrs 1 (vienas) lappuses apjomā. Laikrakstā „Latvijas Avīze” publikācijai paredzētais laukums sadalīts 2 (divās) daļās un nopublicēti 2 (divi) raksti. Līdz ar to    4. ceturksnī nopublicēti 4 (četri) raksti. Ir izdevies palielināt tēmu dažādību, kas svarīgi lasītājam, un palielināt to lasītāju skaitu, kas iepazinušies ar siera un citu piena produktu izmantošanas veidiem, to vietu ikdienas ēdienkartē un nozīmi veselībā.

	Materiāla nosaukums
	Izdevums
	Publicēšanas datums
	Ekspertu skaits

	Pavārdziesma salātiem
	Žurnāls „Mājas Viesis”
	14. – 27.10.2011.
	1

	Saldu ēdu, saldu dzēru
	Žurnāls „Mājas Viesis”
	28. – 10.11.2011.
	1

	Piena produkti novēl labu ēstgribu
	Laikraksts „Latvijas Avīze”
	6.10.2011.
	3

	Ilgdzīvotājs piens
	Laikraksts „Latvijas Avīze”
	20.10.2011.
	2


4. Pasākums: Degustācijas skolās.
Pēc Programmas bija paredzētas 15 (piecpadsmit) degustācijas. Līdzekļi ļāva degustāciju skaitu palielināt par 2 (divām), līdz ar to notika 17 (septiņpadsmit) degustācijas Latvijas 4 (četru) novadu profesionālajās un vispārizglītojošās vidusskolās, – aptverot gan lielākās pilsētas, gan laukus.

Līdzekļi atļāva degustāciju programmu paplašināt – papildināt ar semināriem, kuros audzēkņi noskatījās 30 minūšu garu dokumentālu, izglītojošu filmu „Piena deja”, aktīvi diskutēja par šo filmu, noklausījās lekcijas par sieru (tā tapšanas vēsturi, šķirnēm, izmantošanu, nozīmi veselībā), par biezpienu (tā tapšanas vēsturi, veidiem, izmantošanu, nozīmi veselībā), par skābpiena dzērieniem (to tapšanas vēsturi, izmantošanu, nozīmi veselībā).

Audzēkņi degustāciju laikā piedalījās konkursos „Biezpiena izmantošanas banka”, „Sieru alfabēts”, kā arī gatavoja sieru plates, tā papildinot gan teorētiskās, gan praktiskās zināšanas un iemaņas. 

Katrā degustācijā piedāvātas līdz 13 (trīspadsmit) sieru šķirnes un veidi, kā arī biezpiens un skābpiena dzērieni – gan Latvijā, gan citās ES dalībvalstīs ražotie piena produkti. Degustācijās kopā izgaršoti apmēram 90 sieru šķirnes un veidi, kā arī citi piena produkti. 

Degustācijās un semināros kopā piedalījās apmēram 1700 (viens tūkstotis septiņi simti) profesionālo un vispārizglītojošo skolu audzēkņi vecumā no 15 līdz 20 gadiem. Viņi ir Programmas svarīga mērķa grupa.

Programmā uzstādītie uzdevumi, organizējot degustācijas skolās, izpildīti :
· degustāciju produkti ES valstīs ražotie sieri, biezpiens, jogurts, kefīrs, krējums u.c.;

· degustāciju laikā 17 (septiņpadsmit) skolās apmēram 1700 (viens tūkstotis septiņi simti) profesionālo un vispārizglītojošo skolu audzēkņi – jaunieši noskatījās dokumentālu, izglītojošu filmu „Piena deja”, aktīvi izteica savu viedokli par redzēto, katrai skolai iedots disks ar ierakstītu filmu „Piena deja”, kas noderēs kā mācību materiāls;

· degustācijās piedalījās 2 (divi) degustāciju vadītāji ar pozitīvu, skaidrojošu, plašu informāciju par katru piedāvāto piena produktu;

· degustācijās piedalījās 3 (trīs) lektori, nolasot lekcijas par sieru, biezpienu, skābpiena produktiem, tā padziļinot jauniešu zināšanas par šiem produktiem;

· degustāciju laikā skolu audzēkņi iesaistījās teorētiskos un praktiskos konkursos par sieru un citiem piena produktiem;

· degustācijās katra skola saņēma 100 (viens simts) bukletus „Piena produkti – spēkpilna dzīve”, kas skolām ir paliekošs mācību procesam noderīgs materiāls. 

Par skolās rīkotajām degustācijām bija liela interese novadu medijiem. Sagatavoti      3 (trīs) TV sižeti un 8 (astoņas) reportāžas laikrakstos. 

5. Pasākums: Pētījums par Programmas 2. gadā īstenoto pasākumu rezultātiem.
Veikts pētījums par Programmas 2. gadā īstenoto pasākumu rezultātiem.

Aptaujas, strukturētās intervijas un anketēšana 2011. gadā notikusi Latvijas 6 pilsētu tirdzniecības centros „Rimi” Rīgā, Daugavpilī, Smiltenē, Jelgavā, Liepājā un Ventspilī, pielietojot tipoloģisko atlasi. Aptaujas respondentu kopējais skaits 1020, t.sk. 606 sievietes un 466 vīrieši.

Otra aptauja veikta Latvijas 19 profesionālajās vidusskolās, aptaujājot 1268 audzēkņus vecumā no 16 līdz 25 gadiem. Respondentu profesija saistīta ar pārtikas pārstrādi un apstrādi.

Aptaujas datu analīze devusi plašu informāciju par Latvijas iedzīvotāju ieradumiem siera, biezpiena un skābpiena produktu lietošanā. Gūts pārskats, kādas siera šķirnes, biezpiena veidi un skābpiena dzērieni ir pieprasītāki, kādi ir galvenie kritēriji, iegādājoties šos piena produktus, kāpēc cilvēki šos produktus iegādājas un cik bieži tos lieto. 

Aptaujā iegūta informācija par programmas „Mārketinga komunikāciju programma sieram un citiem piena produktiem” pasākumu ietekmi: respondenti atzinuši, ka vispopulārākā reklāmas ieguves vieta ir televīzija, „Latvijas Radio – 2”, žurnāls „Mājas Viesis” un laikraksts „Latvijas Avīze”.

Aptaujā analizēti arī Latvijā 2011. gada 9 mēnešu piena ieguves un pārstrādes dati, piena produktu eksporta un importa dati. Dots salīdzinājums ar 2010. gadu.  

PROGRAMMAS GAITA

Programmas 2. gada pasākumu īstenošana un izpilde problēmas nesagādāja – visi pasākumi izpildīti. 

Biedrības „Siera klubs”

valdes priekšsēdētāja




                              V. Davidanova

